da en da nl ca da da de es da da da da da da da da da da da da da sv da da da da de da da da da da da da da da da da da da nl da en da da es nl da
Erhvervsministeriet offentliggør ny rapport om finansielle supermarkeder | Erhvervsministeriet
12.8.2022 13:26:35 CEST | Erhvervsministeriet
En rapport fra Erhvervsministeriet peger på flere fordele ved finansielle supermarkeder for kunderne, men også at samlingen af flere finansielle produkter i ét finansielt supermarked kan mindske gennemsigtigheden om priser og vilkår og hæmme kundemobiliteten.
Ni ud af ti danskere er kunder i et såkaldt finansielt supermarked, hvor flere produkter f.eks. realkreditlån, pensionsordning, skadesforsikring og lignende udbydes af én finansiel koncern.
Og der er flere fordele ved finansielle supermarkeder, f.eks. at forbrugerne får adgang til mange produkter via én indgang, og at bankrådgiveren har større kendskab til kundens samlede økonomi.
Det viser en ny rapport fra Erhvervsministeriet.
Samtidig viser rapporten, at samlingen af mange finansielle produkter, der udbydes under samme koncern potentielt kan reducere kundemobiliteten i den finansielle sektor, fordi det kan være sværere at gennemskue priserne på de enkelte finansielle produkter. Hvis kunderne skal høste fordelene af finansielle supermarkeder, i form af f.eks. lavere priser, er det vigtigt, at der er gennemsigtighed om vilkår og priser.
Rapporten kommer oven på en ny analyse fra Konkurrence- og Forbrugerstyrelsen, der viser, at der er potentiale for at styrke forbrugernes stilling på bankmarkedet.
”Det skal være lettere at være bankkunde i Danmark. For meget tyder på, at det er for svært, uoverskueligt og besværligt for danske bankkunder at finde ud af, hvad man egentligt går og betaler for henholdsvis boliglån, forsikring, pension og lignende. Og dermed bliver det også for svært at sammenligne priser andre steder. Sådan mener jeg ikke, det skal være. Derfor er jeg glad for, at vi nu har flere analyser, der peger på, at det er vigtigt, at der er gennemsigtighed om priser og vilkår i banksektoren. Det er noget, jeg er meget opmærksom på, og som jeg nu vil kigge nærmere på,” siger erhvervsminister Simon Kollerup.
Erhvervsministeriets pressetelefon på 91 33 70 07
Rapport Finansielle supermarkeder - betydningen for forbrugere og konkurrencen.pdf
33 92 33 50https://www.em.dk/
Følg pressemeddelelser fra Erhvervsministeriet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Erhvervsministeriet
Pristjek udløser undersøgelse af prisen på bl.a. smør og gas2.10.2022 09:49:20 CEST | Pressemeddelelse
Erhvervsminister Simon Kollerup satte i august gang i en skærpet overvågning af prisstigningerne. Konkurrence- og Forbrugerstyrelsen vil på den baggrund sætte gang i en nærmere undersøgelse inden for nogle af de produktområder, hvor prisstigningerne ser ud til at være større end i sammenlignelige lande.
Handlingsplan skal styrke dansk eksport af forsvarsteknologi til USA28.9.2022 13:54:33 CEST | Pressemeddelelse
Regeringen lancerer i dag en ny handlingsplan for Industripartnerskabet for forsvarsrelateret eksport til USA. Handlingsplanen skal koordinere og styrke den industrielle indsats på tværs af myndigheder, virksomheder og brancheorganisationer i forbindelse med anskaffelsen af F-35 kampflyene og i sidste ende styrke dansk eksport til USA.
Fastholdelse af den kontracykliske kapitalbuffersats i Danmark28.9.2022 09:43:54 CEST | Pressemeddelelse
Regeringen har besluttet at fastholde satsen for den kontracykliske kapitalbuffer for 3. kvartal 2022 på 2,5 pct. i Danmark med virkning fra den 30. september 2023.
Millionpulje til virksomheder ramt af Brexit er åben25.9.2022 11:57:33 CEST | Pressemeddelelse
De virksomheder, der er hårdest ramt, pga. Brexit, kan nu søge kompensation.
Aftale om indefrysningsordning for virksomheder på plads23.9.2022 10:01:07 CEST | Pressemeddelelse
Regeringen er sammen med et bredt flertal af Folketingets partier enige om en indefrysningsordning. Ordningen gør det muligt for danske virksomheder at fryse den ekstraregning, der er lige nu pga. de høje priser på energi.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022